open-index/open-wikipedia-markdown huggingface dataset:
Ortseiin

**Ortseiin** on taimne samblikes sisalduv värvaine, tegelikult segu, milles kromatograafiliselt on võimalik eristada 14 ainet. Ortseiini ekstraheeritakse samblikuvärvist orsellist.

Rahvusvahelises värvainete indeksis on ortseiini tähis C.I. Natural Red 28. Ühendi CAS-number on 1400-62-0, keemiline valem C28H24N2O7.

## Omadused
Ortseiin on pruunikaspunane mikrokristalliline pulberjas värvaine (orsell on purpurne), mis praktiliselt ei lahustu vees, benseenis, kloroformis või eetris. Värvainet saab kasutada lakmusena, sest alkoholis, atsetoonis ja äädikhappes lahustudes omandab see punase värvuse ning lahjendatud alustes sinivioletse värvuse.

## Komponendid
Ortseiini erinevad keemilised komponendid tegi kindlaks 1950. aastatel Hans Musso. Allpool on toodud neist mõne struktuurivalemid.


File:alpha-aminoorcein.png|α-Amino-orcein
File:alpha-hydroxyorcein.png|α-Hydroxy-orcein
File:beta-aminoorcein.png|β-Amino-orcein
File:beta-hydroxyorcein.png|β-Hydroxy-orcein
File:beta-aminoorceinimine.png|β-Amino-orceinimin
File:gamma-aminoorcein.png|γ-Amino-orcein
File:gamma-hydroxyorcein.png|γ-Hydroxy-orcein
File:gamma-aminoorceinimine.png|γ-Amino-orceinimin


## Kasutamine
Kasutatakse mikroskoopias kromosoomide, elastsete kiudude, B-hepatiidi antigeenide ja vaseühendiga valkude värvimiseks nende nähtavakstegemiseks.

Ortseiin toiduvärvina (tähis E121 enne 1977. aastat ja E182 hiljem) keelati 1977. aastal kui potentsiaalne kantserogeen.

## Viited
Wupperthal

**Wupperthal** (mõnikord ka **Wuppertal**) on linn Lõuna-Aafrika Vabariigis Lääne-Kapimaa provintsis West Coasti ringkonnas Cederbergi vallas.

Wupperthal on asutatud misjonijaamana 1829. aastal.

## Viited
Eesti Keeletoimetajate Liidu aastaraamat

**Eesti Keeletoimetajate Liidu aastaraamat** on väljaanne, mida annab välja Eesti Keeletoimetajate Liit alates 2019. aastast.

## Välislingid

* Eesti Keeletoimetajate Liidu 2018. a aastaraamat, peatoimetaja Egle Heinsar
* Eesti Keeletoimetajate Liidu 2019. a aastaraamat, peatoimetaja Ann Siiman
* Eesti Keeletoimetajate Liidu 2020. a aastaraamat, peatoimetaja Riina Reinsalu
* Eesti Keeletoimetajate Liidu 2021. a aastaraamat, peatoimetaja Merily Šmidt
* Eesti Keeletoimetajate Liidu 2022. a aastaraamat, peatoimetaja Svea Tarkin
* Eesti Keeletoimetajate Liidu 2023. a aastaraamat, peatoimetaja Hille Saluäär
* Eesti Keeletoimetajate Liidu 2024. a aastaraamat, peatoimetaja
Kane Tanaka

**Kane Tanaka** (jaapani keeles 田中カ子 *Tanaka Kane*; 2. jaanuar 1903 – 19. aprill 2022) oli jaapani ülipikaealine, kes oli teadaolevalt vanim elusolev inimene pärast 117-aastase Chiyo Miyako surma 22. juulil 2018.

Kanaka sündis enneaegsena Kazuki külas (praegu osa Fukuoka linnast). Imikuna toitsid teda ammed. Teise maailmasõja ajal ja pärast seda töötas ta poes riisikookide müüjana. 63-aastasena läks ta pensionile. 1970. aastatel külastas ta oma sugulasi Ameerika Ühendriikides.

103 aasta vanuses diagnoositi tal soolevähk, kuid ta raviti terveks. 107 aasta vanuselt kirjutas ta oma elust raamatu.

19. septembril 2020 ületas ta Nabi Tajima vanuse ja oli sellest päevast alates kõigi aegade vanim jaapanlane.

## Vaata ka
*Vanimate inimeste loend

## Välislingid
*Kane Tanaka 2018. aastal 115-aastasena
*Kane Tanaka 2020. aastal 117-aastasena
*Apr 25, 2022, KYODO, AFP-JIJI, World's oldest person dies in Japan at 119
*Kane Tanaka - The Japan Times
Reykjavíki Ülikool

**Reykjavíki ülikool** (islandi keeles *Háskólinn í Reykjavík*) on eraülikool Islandil Reykjavíkis.

Ülikool asutati 1998.

Ülikoolis õpib üle 3500 üliõpilase (2022).

## Viited

## Välislingid
*Koduleht
Sofia Ülikool

**Sofia Ülikool** (bulgaaria keeles Софийски университет "Св. Климент Охридски") on ülikool Bulgaarias Sofias.

Ülikool asutati 1888.

Ülikoolis õpib üle 24 000 üliõpilase.

## Viited

## Välislingid
*Koduleht
Sofia tehnikaülikool

**Sofia tehnikaülikool** (bulgaaria keeles *Технически университет*) on tehnikaülikool Bulgaarias Sofias.

Ülikool asutati 1945.

Ülikoolis õpib üle 9000 üliõpilase.

## Viited

## Välislingid
*Koduleht
Southamptoni Ülikool

**Southamptoni Ülikool** (inglise keeles *University of Southampton*) on ülikool Suurbritannias Southamptonis.

Ülikool on asutatud 1952. aastal.

2016. aastal õppis seal üle 25 000 üliõpilase.

## Viited

## Välislingid
*Koduleht
Sydney Tehnikaülikool

**Sydney tehnikaülikool** (inglise keeles *University of Technology Sydney*) on tehnikaülikool Austraalias Sydneys.

Ülikool asutati 1988.

Ülikoolis õpib üle 45 000 üliõpilase (2018).

## Viited

## Välislingid
*Koduleht
Queenslandi Tehnikaülikool

**Queenslandi tehnikaülikool** (inglise keeles *Queensland University of Technology*) on tehnikaülikool Austraalias Queenslandi osariigis Brisbane'is.

Ülikool asutati 1989.

Ülikoolis õpib üle 49 000 üliõpilase (2017).

## Viited

## Välislingid
*Koduleht
Sevilla Ülikool

**Sevilla ülikool** (hispaania keeles *Universidad de Sevilla*) on ülikool Hispaanias Sevillas.

Ülikool asutati 1505.

Ülikoolis õpib üle 73 000 üliõpilase.

## Viited

## Välislingid
*Koduleht
Riho Breivel

**Riho Breivel** (sündinud 26. augustil 1952 Kohtla-Järvel) on Eesti poliitik ja endine riigiametnik, XIV Riigikogu liige.

Ta lõpetas 1970. aastal Viljandi Linnakutsekooli nr. 9 autoremondilukksepana ja 1974. aastal Kohtla-Järvel Kaugõppekeskkooli. 1978. aastal lõpetas ta Kehtnas EKP Nõukogude Parteikooli ökonomist-organisaatori kvalifikatsiooniga, seejärel 1984. aastal Leningradi Kõrgema Parteikooli ökonomist-organisaatori kvalifikatsiooniga. 2000. aastal lõpetas ta Sisekaitseakadeemia piirivalvurina. 2005. aastal kaitses ta organisatsioonikäitumise alal magistritöö Tallinna Ülikoolis ja sai sotsiaalteaduse magistri kraadi.

## Töökäik
1970. aastal töötas ta Kohtla-Järve Autobussi- ja Taksoautopargis lukksepana; aastatel 1972–1974 Eesti Põllumajandustehnika Kohtla-Järve autoteeninduses; 1974–1976 töötas ta Eesti Põllumajandustehnika Rajoonikoondises; 1978–1988 EKP Kohtla-Järve Rajoonikomitees. Aastatel 1988–1990 oli ta Kohtla-Järve KEKi juhataja asetäitja; 1990. aastal Kohtla-Järve Rajooni Tavandinõukogu tavandikorraldaja; 1990–1991 Eesti Vabariikliku Tolliameti peainspektor; 1991. aastal Ida-Viru Maakonnavalitsuse riigikaitseosakonna ülem.

Aastatel 1991–1997 oli ta Eesti Vabariigi Riigi- ja Piirikaitseameti (hilisema Eesti Piirivalveameti) Ida-Virumaa regionaalse juhtimiskeskuse ülem, 1997–1999 üldosakonna ülem. Aastatel 1999–2001 oli ta Põhja Piirivalvepiirkonna ülem, 2002–2006 logistikaülem, 2006–2007 staabiülem.

2001. aastal oli Riho Breivel Kaitsejõudude Peastaabi administratiivosakonna ülem ja aastatel 2001–2002 üldosakonna ülem.

Aastatel 2002–2006 oli ta Sisekaitseakadeemia Piirivalvekolledži direktor.

Aastatel 2007–2012 oli ta Ida-Viru maavanem, 2015–2016 oli ta Toila Gümnaasiumi direktor.

Aastatel 1987–1990 oli ta Ida-Virumaa Rahvarinde juhatuse liige. Ta on ka Kaitseliidu, Eesti Eruohvitseride Kogu, Lõunapiiri Ohvitseride Kogu ja Idapiiri Ohvitseride Kogu liige.

## Poliitiline tegevus
Riho Breivel oli maist 2018 kuni juulini 2024 Eesti Konservatiivse Rahvaerakonna liige.  

Ta kandideeris 2019. aasta Riigikogu valimistel 7. valimisringkonnas, sai 979 häält ja osutus valituks. Ta oli XIV Riigikogu majanduskomisjoni liige.

Ta kandideeris 2023. aasta valimistel Riigikokku, kogus valimisringkonnas nr 7 (Ida-Virumaa) 759 häält ning ei osutunud valituks.

## Tunnustus
* 1998 Kotkaristi kuldrist
*2001 Ida-Viru maakonna teenetemärk
*2005 Kaitseliidu teenetemedali eriklass
* 2006 Kotkaristi IV klassi teenetemärk

## Isiklikku
Riho Breivel on abielus ja tal on üks poeg. Tema hobid on musitseerimine, laskesport ja jahindus.

## Viited
Colombia Rahvusülikool

**Colombia Rahvusülikool** (hispaania keeles *Universidad Nacional de Colombia*) on ülikool Colombias Bogotas.

Ülikool asutati 1867.

Ülikoolis õpib üle 53 000 üliõpilase (2016).

## Viited

## Välislingid
*Koduleht
Kesk-Queenslandi Ülikool

**Kesk-Queenslandi ülikool** (inglise keeles *Central Queensland University*) on ülikool Austraalias Queenslandi osariigis.

Ülikool asutati 1967.

Ülikoolis õpib üle 35 000 üliõpilase.

## Viited

## Välislingid
*Koduleht
Brüsseli ülikool

**Brüsseli ülikool** on/oli mitme Brüsseli ülikooli nimi või nimeosa:
*Brüsseli Vaba Ülikool (1834–1969). 1970 jagati see ülikool keele järgi kaheks:
**Université libre de Bruxelles (ULB), prantsuskeelne
**Vrije Universiteit Brussel (VUB), hollandikeelne
*Brüsseli Katoliiklik Ülikool
Poissoni jaotus

**Poissoni jaotus** on tõenäosusteoorias ja statistikas diskreetne jaotus, mis kirjeldab määratud arvu sündmuste toimumise tõenäosust määratud ajavahemikus või ruumipiirkonnas, kui antud sündmused toimuvad teada oleva vahega ja sõltumatult eelmise sündmuse toimumisest.

Poissoni jaotus on saanud nime prantsuse matemaatiku Siméon Denis Poissoni järgi.

Poissoni jaotuse tõenäosusfunktsioon
:P(X_i = k)=\frac{\lambda^k}{k!} \exp(-\lambda),\, \lambda > 0

## Vaata ka
*Normaaljaotus
*Binoomjaotus

## Viited
Columbus Park

**Columbus Park**, varem tuntud kui **Mulberry Bend Park**, **Five Points Park** ja **Paradise Park**, on park New Yorgis Manhattani linnaosas Chinatowni naabruskonnas.

19. sajandil peeti parki ümbritsevat ala üheks New Yorgi kõige ohtlikumaks getoks.

Christoph Kolumbuse auks nimetati park 1911. aastal ümber Columbus Parkiks.
Fulda Püha Miikaeli kirik

**Püha Miikaeli kirik** (saksa keeles *Michaelskirche*) Fuldas on 9. sajandil tsentraalehitisena püstitatud ümarkirik, üks vanimaist kirikuist Saksamaal. Hilisemate ümberehituste käigus on kaotanud oma esialgse välimuse.

## Ajalugu
Kirik ehitati 820.–822. aastal Fulda kloostri kolmanda abti Eigili käsul. Vanim osa hoonest on karolingide stiilis, algne ehitis oli koonuskatusega ümarkirik, millel oli idanišš ja krüpt. Ümmargune võlvitud ja kesksambaga krüpt on tänaseni peaaegu muutumatul kujul säilinud, samuti empooridega ringikujuline arkaad (nn rotund).

11. sajandil ehitati kirik romaani stiilis ristikujuliseks, ümarat keskosa kõrgendati ja pikihoone lääneossa ehitati nelinurkne kellatorn. Rotundi seinamaalingud pärinevad romaani ehitusperioodist.

18. sajandi algul ehitati kiriku külge barokne Püha Rochuse kabel ja kujundati kiriku pikihoone interjöör barokkstiilis.

## Pildid

Michaelskirche Fulda (Turm).jpg|Kesktorn ja trepitorn
FD MichaelskircheI 01.jpg|Karolingide-aegse ümarehitise, nn rotundi sisevaade
St. Michaelskirche Fulda I.jpg|Ringjalt kulgev empoor arkaadi ja ümbriskäigu kohal
Fulda St.Michaelskirche Krypta.jpg|9. sajandist pärit krüpti kesksammas kohmakalt joonia orderit matkiva kapiteeliga
Michaelskirche Fulda 6.JPG|Barokne külgaltar
Michaelskirche Fulda 8.JPG|Vaade valgmikku rotundi keskelt


## Viited

## Välislingid

* Fotod Miquel Pahissa romaani kunsti pildiportaalis
* Amatöörvideo kiriku interjöörist
Tompkins Square Park

**Tompkins Square Park** on park New Yorgis Manhattani linnaosas East Village'i naabruskonnas.

Park on 4,2 hektarit suur ja ruudukujuline, piirndes põhjas East 10th Streetiga, idas Avenue B-ga, lõunas East 7th Streetiga ja läänes Avenue A-ga.

Pargis asub kolm monumenti, tähelepanuväärsem neist on pühendatud 1904. aasta 15. juunil East Riveris toimunud aurulaev General Slocumi hukule, mille tagajärjel uppus üle 1000 inimese.

Parki hooldab New York City Department of Parks and Recreation.

## Välislingid
* 
* Tompkins Square Park New York City Department of Parks and Recreationi ametlikul kodulehel (inglise keeles)
Riverside Park

**Riverside Park** on veeäärne linnapark New Yorgis Manhattani linnaosas Upper West Side'i naabruskonnas.

Park koosneb Hudsoni jõe ja Riverside Drive'i vahelisest kitsast 4,4 kilomeetri pikkusest teerajast.

Parki hooldab New York City Department of Parks and Recreation.

## Välislingid
*
Unisphere

**Unisphere** on 140 jalga kõrge roostevabast terasest maakera Ameerika Ühendriikides New Yorgi Queensi linnaosas Flushing Meadows–Corona Parkis. 

Selle projekteeris maastikuarhitekt Gilmore Clarke. Unisphere'i eksponeeriti 1964.–1965. aastal New Yorgi maailmanäitusel. Kosmoseajastu alguse tähistamiseks tellitud Unisphere ehitati maailmanäituse teemasümboliks. Maailmanäituse teemaks oli "Rahu läbi mõistmise" ja Unisphere esindas globaalse vastastikuse sõltuvuse teemat, olles pühendatud "inimese saavutustele kahaneval maakeral laienevas universumis".

Unisphere kõrgus on 43 m ja läbimõõt 37 m. See asub 6,1 m kõrguse statiivi aluse peal, millel on üle 500 terasetüki, mis esindavad riike, ning kolm terasrõngast, mis sümboliseerivad esimesi Maa ümber tiirlenud mehitatud kosmoselaevu ja tehiskaaslasi. Unisphere ümber on peegeldav bassein, mille läbimõõt on 94 m. Alust ümbritseb 48 paari purskkaevuotsi, mis olid mõeldud varjama maakera toetavat statiivi.

Unisphere'i peetakse Queensi linnaosa mitteametlikuks sümboliks.

## Viited

## Välislingid
*
Manhattani sild

**Manhattani sild** (inglise keeles *Manhattan Bridge*) on New Yorgis asuv East Riverit ületav rippsild, mis ühendab Manhattani ja Brooklyni linnaosad. Sild on 2089 meetrit pikk.

Sild avati 31. detsembril 1909 ja selle projekteeris Leon Solomon Moisseiff.

## Vaata ka
* Brooklyni sild

## Välislingid
*
Rockefelleri Ülikool

**Rockefelleri Ülikool** on Ameerika Ühendriikides New Yorgis asuv eraülikool, mis keskendub peamiselt bioloogilistele ja meditsiiniteadustele.

Rockefeller on Ameerika Ühendriikide vanim biomeditsiiniuuringute instituut. 2018. aasta seisuga oli ülikooli 82 õppejõu seas 37 Rahvusliku Teaduste Akadeemia liiget, 17 Riikliku Meditsiiniakadeemia liiget, 7 Laskeri auhinna laureaati ja 5 Nobeli auhinna laureaati.

Ülikool asutati 1901. aastal.

## Välislingid
* Rockefelleri Ülikooli koduleht (inglise keeles)
Porsche

**Dr.-Ing. h.c. F. Porsche AG**, lühidalt **Porsche AG**, on Saksamaa luksusautode ja sportautode tootja, mille peakorter asub Stuttgardis Zuffenhausenis. Ettevõte on tuntud oma suutlike ja kvaliteetsete sõidukite poolest ning on üks maailma kasumlikumaid autotootjaid.

## Ajalugu
Porsche AG asutas 1931. aastal Ferdinand Porsche autode konstrueerimise ja nõustamise büroona. Algusaastatel tegeles ettevõte teiste tootjate hangete täitmisega, millest tuntuim on Volkswageni "rahvaauto" projekt. 

Esimene Porsche nime kandev seeriaauto, **Porsche 356**, valmis 1948. aastal. Sellele järgnes 1963. aastal legendaarne mudel **[[Porsche 911]]**, mis püsib moderniseeritud kujul tootmises ka tänapäeval, olles margi sümboliks.

## Omanikustruktuur
Porsche AG omanikusuhted on tihedalt põimunud Volkswageni kontserniga:
* Porsche AG on **[[Volkswagen AG]]** tütarettevõte.
* 29. septembril 2022 viis Volkswagen läbi Porsche AG aktsiate esmase avaliku pakkumise (IPO) Frankfurdi börsil, mis oli üks Euroopa ajaloo suurimaid.
* Volkswagen AG suurim hääleõiguslik omanik on omakorda valdusettevõte **[[Porsche SE|Porsche Automobil Holding SE]]**, mida kontrollivad Porsche ja Piëchi perekonnad.

## Sõiduautod
Porsche praegune mudelivalik on jagatud sportautodeks, luksus-sedaanideks ja linnamaasturiteks. Alates 2020. aastast on ettevõte suunanud suuri investeeringuid oma sõidukite elektrifitseerimisse.

### Praegune mudelivalik (2025)
* **[[Porsche Boxster/Cayman|718 Boxster/Cayman]]** – Keskmootoriga sportautod.
* **[[Porsche 911|911]]** – Ikooniline tagamootoriga sportauto (sh 2024. aastal esitletud esimene seeriatoodangu hübriid-911 Carrera GTS).
* **[[Porsche Panamera|Panamera]]** – Neljaukseline luksussedaan.
* **[[Porsche Macan|Macan]]** – Kompaktne linnamaastur (teine põlvkond on täiselektriline).
* **[[Porsche Cayenne|Cayenne]]** – Suur luksusmaastur.
* **[[Porsche Taycan|Taycan]]** – Täiselektriline sportsedaan ja universaal.


Fail:Porsche 718 Cayman, Bangladesh. (29317607677).jpg|Porsche 718 Cayman
Fail:Porsche 718 Boxster T Genf 2019 1Y7A5425.jpg|Porsche 718 Boxster T
Fail:Porsche Panamera 4 Sport Turismo (type 971).jpg|Porsche Panamera 4 Sport Turismo
Fail:Porsche Macan, Paris Motor Show 2018, Paris (1Y7A1098).jpg|Porsche Macan
Fail:Porsche Cayenne Coupé.jpg|Porsche Cayenne Coupé
Fail:Porsche Taycan at IAA 2019 IMG 0249.jpg|Porsche Taycan


## Traktorid
Aastatel 1956–1963 tootis Porsche ka traktoreid, valmistades enam kui 125 000 Porsche-Dieseli nime kandvat masinat. Porsche traktorid on tänapäeval kõrgelt hinnatud kollektsiooniobjektid.


Pilt:Porsche Traktor Diesel Super.jpg| Super
Pilt:1958 Porsche Diesel Junior F108.jpg| 108 Junior
Pilt:Porsche Standard 218.jpg| 218 Standard


## Motosport
Porsche on üks edukamaid automarke motospordis, hoides rekordilist 19 üldvõitu **Le Mansi 24 tunni sõidul**. Samuti on ettevõte tegev vormel-E sarjas ning pakub laia valikut "klient-võidusõiduauto" mudeleid nagu 911 GT3 Cup.

## Viited

## Välislingid
* Porsche ametlik koduleht
* "Pealtnägija": Tartu külje all tegutseb üks Euroopa paremaid Porsche-ennistajaid ERR, 19. mai 2021
Jānis Vucāns

**Jānis Vucāns** (sündinud 9. veebruaril 1956 Riias) on Läti poliitik ja matemaatik, alates 2010. aastast Läti Seimi liige. Kuulub Roheliste ja Talurahva Liitu.

2000–2010 oli ta Ventspilsi Kõrgkooli rektor.

## Tunnustus
* 2019 – Maarjamaa Risti III klassi teenetemärk

## Viited
Rando Pettai

**Rando Pettai** (sündinud 12. oktoober 1965 Otepääl) on eesti režissöör.

Ta on lõpetanud 1983. aastal  Otepää Keskkooli ning õppinud aastatel 1984–1989 Tallinna Pedagoogikaülikoolis maali ja graafika eriala. Hiljem on täiendanud end filmirežissööri ja produtsendi töö alal USA-s (Hollywood Film Institute) ja Inglismaal Yorkshire TV-s. 

Aastatel 1989–1992 töötas Haapsalu Wiedemanni Gümnaasiumis kunstiõpetajana, 1992–1996 tegi mitmes filmistuudios tööd produtsendi ja režissöörina. On asutanud produktsioonifirmad Highstar Production ja Ruut ning olnud seal partner. 2005. aastast töötab enda asutatud firmas Pulldozer Film OÜ juhatuse liikme ja produtsendina.

Aastatel 1980–1990 joonistas Liivimaa Kullerile ja Liivimaa Kroonikale Pennu nimelisest mehikesest koomikseid ja karikatuure. 1997. aastal joonistas koomikseid Radiolinja kliendilehele. On lavastanud telesaatesarju, reklaamfilme ja muusikavideoid nii Eestis kui ka Skandinaavias, Põhja-Ameerikas ja Malaisias.

## Filmograafia
* 2016 "Savisaare protsess", teleseriaal – režissöör
* 2010 "Kälimehed", teleseriaal – režissöör
* 2008 "Saladused", teleseriaal – režissöör
* 2003 "Õpetajate tuba", teleseriaal – režissöör
* 2003 "Vanad ja kobedad saavad jalad alla", mängufilm – režissöör
* 2000 "Vanad ja kobedad", teleseriaal – režissöör
* 1984 "Naksitrallid I", animafilm – faasi- ja ümberjoonistaja

## Viited

## Välislingid
*Pulldozer.ee
Korea demilitariseeritud tsoon

**Korea demilitariseeritud tsoon** (korea keeles: 한반도 비무장 지대), tuntud ka kui **DMZ**, on läbi Korea poolsaare kulgev puhvertsoon Põhja- ja Lõuna-Korea vahel.

DMZ lõikab Korea poolsaare peaaegu pooleks, see on 250 kilomeetrit pikk ja umbes 4 kilomeetrit lai ning on üks militariseerituimatest piiridest maailmas.

DMZ-s on spetsiaalne ala, Joint Security Area (JSA), kus peetakse vajadusel läbirääkimisi kahe riigi vahel.

DMZ-s ja selle ümbruses on toimunud mitmeid vahejuhtumeid, mis on kaasa toonud inimohvreid.

## Vaata ka

*Demilitariseeritud tsoon
*Korea lõhenemine
*Panmunjom
Põhjaatlandi süsikas

**Põhjaatlandi süsikas** (*Pollachius virens*, algselt *Gadus carbonarius*; varem ka **roheline tursk**) on tursklaste sugukonda pollakite perekonda kuuluv kalaliik.

Kehakujult sarnaneb põhjaatlandi süsikas tursaga, kuid on värvuselt ühtlaselt oliivikarva rohekaspruun, tursale iseloomulike täppideta. Lähedasest sugulasest pollakist ehk euroopa süsikast (*Pollachius pollachius*) eristavad teda väike kurgualune põis, lõugade pikkus (süsikal ühepikkused, pollakil ulatub alalõug ettepoole) ja küljejoon (süsikal sirge ja hele, pollakil aga tume ja teise seljauime alguse juures kõverdunud). Eluviisilt on ta aktiivne, parvedes liikuv röövkala.

Põhjaatlandi süsikas on üks Põhja-Atlandi olulisemaid töönduskalu, mida püütakse aastas umbes 400 000 tonni. Eestile lähimad koelmud asuvad Põhjameres, kuid ta on tavaline ka Läänemere lõunaosas. Eesti rannikuvetest on põhjaatlandi süsikat kindlalt püütud 2013. ja 2014. aastal, kuid varasemaid teateid leidub juba 1939. aastast.

## Viited

## Välislingid

* Aare Verliin. Süsikad Saaremaalt Eesti Loodus 8/2014, lk 54
Nativism

**Nativism** on ideoloogia, rahvusluse ksenofoobne vorm, mille kohaselt peaksid riigis elama vaid ühe rahvuse, põlisgrupi liikmed, ehk riik ja nimirahvus peaks kattuma. Kõiki mittepõliseid elanikke (aga ka ideid) peetakse ohuks nimirahvuse püsimajäämisele. Samuti arvatakse, et püsimajäämiseks peab nimirahvus olema privilegeeritud seisus.

Nativismi ei esitata rassismina, vaid see keskendub etnopluralismile, mis rõhutab eri etnoste võrdsust, kuid peab nende koos eksisteerimist ühitamatuks. Nii ollakse vastu ka marginaliseeritud rühmade integreerimisele. Konkreetne grupp, keda välistatakse, sõltub vastava riigi ajaloo ja rahvastikuga seotud teguritest, kuid aja jooksul on välistatava rühma määramisel islamofoobia sageli välja vahetanud antisemitismi.

## Viited
Vedel (kalandus)

**Vedel** on metallist läikekehaga ja ühe kisulise konksuga õng, mida veetakse paadi järel, erit haugipüügil. Vahel pannakse konksu otsa söödaks punane lõngatups. 

Vedeli definitsioon tänases kalapüügieeskirjas on – vedel on lubatud õngpüünis, mis koosneb õngenöörist ja landist või rakisest ning võib olla varustatud vahetrossi ja lisaraskusega ning mida veetakse paadi järel. 

## Vaata ka
*käsiõng 
*lihtkäsiõng
*lendõng
*lant 
*põhjaõng
*räimeõng 
*sikuti
*und 
*õngejada

## Viited

## Välislingid
*Õngpüünised
*Kalapüügieeskiri
UNESCO maailmapärand Filipiinidel

**[[Filipiinid]]e** alal on **[[UNESCO maailmapärandi nimistu]]s** kuus objekti ja 19 objekti kandidaati.

Nimistusse on kantud:
*kolm kultuuripärandi objekti:
**1993 Filipiinide barokk-kirikud
**1995 Filipiinide Kordiljeeride riisiterrassid
**1999 Vigani ajalooline linn
*kolm looduspärandi objekti:
**1993, 2009 Tubbataha riffide rahvuspark
**1999 Puerto-Princesa maa-aluse jõe rahvuspark
**2014 Hamiguitani mäe metsiku looduse kaitseala
*nimistusse kandideerib alates 1993. aastast veel 19 objekti

## Viited

## Välislingid
*UNESCO maailmapärand Filipiinidel. UNESCO maailmapärandi koduleht. Inglise keeles (vaadatud 20. juunil 2019)
Mbewuleni

**Mbewuleni** on küla Lõuna-Aafrika Vabariigis Ida-Kapimaa provintsis Chris Hani ringkonnas Sakhisizwe vallas.

Lõuna-Aafrika Vabariigi 2011. aasta rahvaloenduse andmetel oli Mbewuleni elanikest mustanahalisi aafriklasi 99,57% ja valgeid 0,43%. Koosa keelt pidas emakeeleks 97,85% inimesi, sotho keelt 0,86% ja inglise keelt 0,86%.

Mbewulenis on sündinud Thabo Mbeki, kes oli aastatel 1997–2007 Lõuna-Aafrika Vabariigi president.

## Viited
Oless Gontšari Dnipro Rahvusülikool

**[[Oless Gontšar]]i Dnipro Rahvusülikool** (ukraina keeles Дніпровський національний університет імені Олеся Гончара) on ülikool Ukrainas Dnipros.

Ülikool asutati 1918.

Ülikoolis õpib üle 20 000 üliõpilase.

## Viited

## Välislingid
*Koduleht
Bube keel

**Bube keel** on bantu keel, mida kõneleb umbes 51 000 bubet Ekvatoriaal-Guineas Bioko saarel ning vähesel määral ka mandril Gabonis ja Kamerunis.

Bube keeles on 7 vokaalfoneemi (kõik võivad olla ka pikad) ning 20 konsonantfoneemi. Bube keel on toonikeel.

Bube keel on ohustatud, sest noored kasutavad rohkem ekvatoriaal-guinea pidžinit.

Justo Bolekia Boleká on välja andnud bube keele grammatika ja sõnaraamatu ning avaldanud ilukirjandust.

## Viited
Süüria jalgpallikoondis

**Süüria jalgpallikoondis** on Süüria rahvuskoondis jalgpallis.

Süüria jalgpallikoondis on 6 korral osalenud Aasia meistrivõistlustel, kuid pole alagrupist edasi jõudnud.

2019. aastast on koondise peatreener egiptlane Fajr Ibrahim.
Mbongolwane

**Mbongolwane** on linn Lõuna-Aafrika Vabariigis KwaZulu-Natali provintsis King Cetshwayo ringkonnas.

Lõuna-Aafrika Vabariigi 2011. aasta rahvaloenduse andmetel oli Mbongolwane elanikest mustanahalisi aafriklasi 98,62%, India või Aasia päritolu inimesi 0,98%, valgeid 0,09%, värvilisi 0,04% ja teisi 0,22%. Suulu keelt pidas emakeeleks 93,34% inimesi, inglise keelt 2,84%, ndebele keelt 0,98%, tsvana keelt 0,93%, pedi keelt 0,71% ja afrikaani keelt 0,62%.

## Viited
Ecuadori Keskülikool

**Ecuadori Keskülikool** (hispaania keeles *Universidad Central del Ecuador*) on ülikool Ecuadoris Quitos.

Ülikool asutati 1651.

Ülikoolis õpib üle 10 000 üliõpilase.

## Viited

## Välislingid
*Koduleht
Erasmuse Rotterdami Ülikool

**Erasmuse Rotterdami ülikool** (hollandi keeles *Erasmus Universiteit Rotterdam*) on ülikool Hollandis Rotterdamis. Ülikool on nimetatud õpetlase Rotterdami Erasmuse järgi.

Ülikool asutati 1913.

Ülikoolis õpib üle 29 000 üliõpilase.

## Viited

## Välislingid
*Koduleht
Ewha naisülikool

**Ewha naisülikool** (inglise keeles *Ewha Womans University*) on ülikool Lõuna-Koreas Soulis. See on maailma suurim haridusasutus, kus õpivad vaid naised. See ülikool on ühtlasi üks Lõuna-Korea prestiižsemaid ülikoole.

Ülikool asutati 1886.

Ülikoolis õpib üle 20 000 üliõpilase.

## Viited

## Välislingid
*Koduleht
Gaza Islamiülikool

**Gaza Islamiülikool** (inglise keeles *Islamic University of Gaza*) on ülikool Palestiinas Gazas.

Ülikool asutati 1978.

Ülikoolis õpib üle 20 000 üliõpilase.

## Viited

## Välislingid
*Koduleht
Glükagoon

**Glükagoon** on kõhunäärme hormoon, mille peamiseks funktsiooniks on glükoosi tootmine ning reguleerimine.

## Glükagooni roll kehas
* Töötleb glükogeeni veresuhkruks (tõstab veresuhkru taset)
* Toodab rasvast energiat
* Suurendab verevoolu neerudes
* Eraldab suhkrut lihastest ja glükogeeni varudest
* Suurendab naatriumi eritumist elunditest
* Säilitab kehas optimaalse elektrolüütilise suhte
* Taastab maksarakke
* Stimuleerib insuliini vabanemist organismis olevatest rakkudest
* Suurendab kaltsiumisisaldust rakus

## Glükagoon kui ravim
Glükagooni kasutatakse hüpoglükeemia (madala veresuhkru taseme) ravimiseks. Glükagooni saadakse teiste loomade kõhunäärmetest. Tavaliselt võetakse glükagooni pulli või sea kõhunäärmest, sest nende loomade aminohapete järjestus ahelas on identne inimese omaga.

### Mille korral kasutatakse glükagooni
* Hüpoglükeemia
* Šokkravi psüühikahäiretega patsientidele
* Krampide eemaldamine ägeda soole divertikuloosi korral
* Mao ja soolte silelihaste lõõgastamiseks
* Suhkurtõbi

## Kõrvaltoimed
* Iiveldus
* Oksendamine
* Hüperglükeemia
* Hüpokaleemia
* Allergilised reaktsioonid
* Võimalik verejooksude teke

## Glükagooni kasutus Eestis
Glükagooni kasutatakse Eestis peamiselt suhkurtõve ravimiseks.

## Viited
Katrina Koppel

**Katrina Koppel** (sündinud 9. septembril 1992 Tallinnas) on Eesti üliõpilas- ja kodanikuühiskonna aktivist.

## Hariduskäik
Ta on lõpetanud Tallinna Ülikooli riigiteaduste ja politoloogia eriala. Tema uurimisteema on olnud populism ja tema juhendaja oli politoloog Mari-Liis Jakobson.

## Ühiskondlik tegevus
*2015, juuli – 2017, juuni Eesti Üliõpilaskondade Liidu juhatuse aseesimees 
*2015–2017 Soolise võrdõiguslikkuse nõukogu liige
*2016–2018 Eesti Kõrg- ja Kutsehariduse Kvaliteediagentuuri kõrghariduse hindamisnõukogu liige
*2017, mai Euroopa Üliõpilasliidu laiendatud juhatuse liige
**2018–2019 asepresident

## Kirjutisi
*"Katrina Koppel võõravihast: Sõim tänaval eskaleerub. Sõnadest saavad teod kiiremini, kui karta oskame". Eesti Päevaleht, 27. november 2015

## Viited

## Välislingid
*International students face discrimination, University World News
Hageni ülikool

**Hageni ülikool** (ka **Hageni kaugõppeülikool**; saksa keeles *FernUniversität in Hagen*) on ülikool Saksamaal Hagenis. Ülikool on keskendunud kaugõppele.

Ülikool asutati 1974.

Ülikoolis õpib üle 76 000 üliõpilase (2015).

## Viited

## Välislingid
*Koduleht
Hamburgi Muusika- ja Teatriülikool

**Hamburgi Muusika- ja Teatriülikool** (saksa keeles *Hochschule für Musik und Theater Hamburg*) on ülikool Saksamaal Hamburgis.

Ülikool asutati 1950.

Ülikoolis õpib üle 759 üliõpilase.

## Viited

## Välislingid
*Koduleht
Iiri Rahvusülikool

**Iiri Rahvusülikool** (iiri keeles *Ollscoil na hÉireann*) on rahvusülikool Iirimaal Dublinis.

Ülikool asutati 1908.

Ülikoolis õpib üle 77 000 üliõpilase.

## Viited

## Välislingid
*Koduleht
Codex aureus

***Codex aureus*** (ladina keeles *codex* 'raamat', 'koodeks', *aureus* 'kuld-') on nimetus, mida kannab mitu eriti rikkaliku kujundusega, sealhulgas kuldtindiga kirjutatud või lehtkullast kaunistustega keskaegset käsikirja:
* Stockholmi ''codex aureus'' (ka Canterbury *codex aureus*), iiri-anglosaksi käsikiri, mis on loodud umbes 750. aasta paiku Canterburys ja tänapäeval asub Rootsis Stockholmis (Stockholm, Kungliga Biblioteket, MS.A.135).
* Lorschi evangeliaar (*codex aureus Laureshamensis*), Karolingide-aegne, umbes aasta 810 paiku Karl Suure õukonnas kirjutatud rikkalikult illustreeritud käsikiri, mis tänapäeval asub kahes osas Rumeenias Bukaresti Rahvusraamatukogus ning Vatikanis Vatikani raamatukogus (Biblioteca Vaticana, Pal. lat. 50).
* Harley ''codex aureus'' on umbes aastail 800–825 oletatavasti Aachenis loodud käsikirjaline evangeliaar, asub Briti Raamatukogus (British Library Harley MS 2788)
* Sankt Emmerami ''codex aureus'', Karolingide-aegne käsikiri, mis on loodud umbes aasta 870 paiku Charles II Paljaspea õukonnas ja tänapäeva paikneb Saksamaal Münchenis (München, Bayerische Staatsbibliothek, Clm 14000).
* Sankt Galleni Kuldne psalter, karolingide stiilis käsikiri, alustatud umbes 860. aastal, valminud ajavahemikus 870–900, asub Šveitsis Sankt Gallenis (St. Gallen, Stiftsbibliothek, Cod. Sang. 22).
* *[[Codex Aureus Anthimi|Codex aureus Anthimi]]* ehk minuskelkäsikiri 1143, 9. sajandisse dateeritud kreekakeelne Uue testamendi käsikiri purpurpärgamendil, asub Albaanias Tirana riigiarhiivis.
* Echternachi evangeliaar, ka *codex aureus Epternacensis*, umbes 1030.–1050. aastatel valminud ottode stiilis käsikiri, praegu Saksamaal Nürnbergis (Nürnberg, Germanisches Nationalmuseum, Hs. 156 142).
* Speyeri evangeliaar, ka *codex aureus Escorialensis*, üks tuntumaid ottode raamatukunsti näiteid, mis on valminud umbes 1043.–1046. aastatel ja asub tänapäeval Hispaanias Escorialis (Madrid, Escorial, Cod. Vitr. 17).
* *[[codex aureus Gnesnensis]]*, evangeliaar umbes aastast 1070, asub Poolas Gnieznos peapiiskopi arhiivis.
* *[[codex aureus Pultoviensis]]*, luksusköites perikoopide raamat umbes 1050. aastast, asub tänapäeval Poolas Krakovis (Muzeum Czartoryskich w Krakowie).

## Vaata ka
* *[[codex argenteus]]*
* *[[codex purpureus]]*
Budapesti Corvinuse ülikool

**Corvinuse Budapesti ülikool** (ungari keeles *Budapesti Corvinus Egyetem*) on ülikool Ungaris Budapestis.

Ülikool asutati 1920. Ülikool on kandnud varem nime *K. Marxi nimeline Majandusülikool*.

Ülikoolis õpib üle 14 000 üliõpilase.

## Viited

## Välislingid
*Koduleht
Oviston

**Oviston** on asula Lõuna-Aafrika Vabariigis Ida-Kapimaa provintsis Joe Gqabi ringkonnas Walter Sisulu vallas. Oviston asub Gariepi veehoidla lõunakaldal.

Oviston asub Venterstadist 8 km põhja pool.

Oviston on rajatud 1964. aastal tammiehitustööliste asulana.

Lõuna-Aafrika Vabariigi 2011. aasta rahvaloenduse andmetel oli Ovistoni elanikest värvilisi 46,70%, valgeid 38,68% ja mustanahalisi aafriklasi 14,62%. Afrikaani keelt pidas emakeeleks 72,64% inimesi, inglise keelt 15,57%, koosa keelt 7,55% ja sotho keelt 2,20%.

## Viited
Ada grupp

**Ada grupp** (saksa keeles *Ada-Gruppe*, inglise keeles *Ada School* või *Ada group*) on rühm illustreeritud käsikirju, mis on saanud nime umbes 790. aastast pärineva Ada käsikirja järgi ja mis koondab 8. ja 9. sajandil Karl Suure õukonnas Aachenis asutatud koolis loodud käsikirjalisi raamatuid. Nimi viitab sellele, et Ada käsikiri on olnud suurele osale järgnevatele käsikirjadele stiilieeskujuks ja tervel rühmal on olnud tähtis osa karolingide raamatumaali stiili kujunemisel. Käsikirjarühma ühendavateks joonteks on hilisantiigi arhitektuurielemendid ja ornamendid dekooris ning bütsantsi kunstile omane figuurikujutus.

## Käsikirjad
Ada gruppi kuuluvaiks loetakse järgmised käsikirjad:
* Godescalci perikoopideraamat
* Ada evangeliaar
* Saint-Martin-des-Champs' evangeliaar
* Dagulfi psalter
* Saint-Riquier' evangeliaar
* Londoni evangeliaar (British Library, Harley 2788, inglise keeles ka Harley *[[codex aureus]]*)
* Londoni evangeeliumifragment (British Library, Cotton Claudius B.V, f.132v)
* Saint Médardi evangeliaar
* Lorschi evangeliaar
Vahel, toetudes sarnasele päritolukohale, loetakse Ada grupi hulka ka Viini kroonimisevangeliaar ja selle eeskuju järgivad käsikirjad.

#### Pildid

Meister der Hofschule Karls des Großen 001.jpg|Godescalci perikoopideraamat. *Majestas Domini*
Codexaureus 21.jpg|Lorschi evangeliaar. Evangelist Markus
Évangéliaire de Saint-Riquier - Saint Matthieu - f17v.jpg|Saint-Riquier' evangeliaar. Evangelist Matteus
Évangéliaire Saint-Médard de Soissons - BNF Lat8850 f6v.jpeg|Soissonsi Saint-Médardi evangeliaar. Elu allikas
BL_Harley_Gospels_109r.jpg|Harley 2788. Luuka evangeeliumi algus *Quoniam guidem*
Codexaureus_19.jpg|Lorschi evangeliaar. *[[Maiestas Domini]]*


## Viited
Martinique'i jalgpallikoondis

**Martinique'i jalgpallikoondis** on Prantsusmaa ülemeredepartemangu Martinique'i rahvuskoondis jalgpallis, mida haldab Martinique'i jalgpalliliit. Martinique'i jalgpalliliit on Prantsusmaa Jalgpalliliidu allüksus, kuid Põhja- ja Kesk-Ameerika jalgpalliliidu CONCACAF liige, kuuludes Kariibi  jalgpalliliitu. Martinique'i jalgpalliliit ei kuulu FIFAsse. 

Martinique'i jalgpallikoondis on kuuel korral jõudnud CONCACAF Gold Cupi finaalturniirile.

## Välislingid
* Martinique'i jalgpalliliidu koduleht
Mount Fletcher

**Mount Fletcher** on linn Lõuna-Aafrika Vabariigis Ida-Kapimaa provintsis Joe Gqabi ringkonnas Elundini vallas.

Mount Fletcher on asutatud 1882. aastal.

Lõuna-Aafrika Vabariigi 2011. aasta rahvaloenduse andmetel oli Mount Fletcheri elanikest mustanahalisi aafriklasi 99,02%, India või Aasia päritolu inimesi 0,27%, värvilisi 0,14%, valgeid 0,04% ja teisi 0,52%. Koosa keelt pidas emakeeleks 62,41% inimesi, sotho keelt 32,22%, inglise keelt 1,79%, suulu keelt 0,83%, viipekeelt 0,79% ja afrikaani keelt 0,45%.

## Viited
Umzimkhulu

**Umzimkhulu** on linn Lõuna-Aafrika Vabariigis KwaZulu-Natali provintsis Harry Gwala ringkonnas, Umzimkhulu valla halduskeskus. Linn asub Mzimkulu jõe ääres.

Umzimkhulu on saanud alguse 1884. aastal rajatud kaubapunktist.

Lõuna-Aafrika Vabariigi 2011. aasta rahvaloenduse andmetel oli Umzimkhulu elanikest mustanahalisi aafriklasi 95,06%, värvilisi 3,55%, India või Aasia päritolu inimesi 0,48%, valgeid 0,02% ja teisi 0,89%. Suulu keelt pidas emakeeleks 47,25% inimesi, koosa keelt 41,50%, inglise keelt 5,46%, afrikaani keelt 1,30% ja ndebele keelt 1,12%.

## Viited
Ukraina Maja

**Ukraina Maja** on Kiievis asuv kongressikeskus. Hoone rajati aastatel 1978–1982.

## Ajalugu
20. juunil 2019 teatas president Volodõmõr Zelenskõi meeskond, et presidendi administratsioon plaanib kolida Bankova tänaval asuvast presidendi administratsiooni hoonest Euroopa väljakul asuvasse Ukraina Majja.

## Viited

## Välislingid

* Christopher Miller. Bye, Bye, Bankova: Like The President He Played On TV, Ukraine's Zelenskiy To Relocate His Administration - RFERL, 22.06.2019 13:52 GMT
NSV Liidu lagundamise vandenõu

**NSV Liidu lagundamise vandenõu** on alates 2000. aastast Venemaal levinud vandenõuteooria, mille kohaselt NSV Liidu lagunemise taga oli välismaine vandenõu. 

Teooriat esindab kõige ehedamal ja äärmuslikumal kujul KGB erukindralmajor Vjatšeslav Šironin, keda toetab ka viimane NSV Liidu KGB esimees Vladimir Krjutškov. Vandenõuteooria aluseks on tees, et Nõukogude Liit lagunes kapitalistliku välismaailma mõjul, keda kohapeal toetas n-ö viies kolonn, mis tegutses CIA näpunäidete järgi. Vandenõu vaimseks isaks peab Šironin Poola päritolu ameerika politoloogi ja riigitegelast Zbigniew Brzezinskit, kelle käe all Columbia ülikoolis õppisid Aleksandr Jakovlev ja Oleg Kalugin.

Vandenõuteooria kohaselt olevat Nõukogude Liidu likvideerimises süüdi Ronald Reagan, Mihhail Gorbatšov, Eduard Ševardnadze, paavst Johannes Paulus II, endine KGB kindral Oleg Kalugin; demokraadid (Jelena Bonner, Juri Afanasjev, Aleksandr Sobtšak, Gavriil Popov, Gennadi Burbulis, Galina Starovoitova, Valerija Novodvorskaja) ja lääne mõjuagendid Venemaal (kellest tähtsaim olevat olnud NLKP KK Poliitbüroo liige ja KK ideoloogiasekretär Aleksandr Jakovlev); geopoliitilised atlantistid ja mondialistid. Lääneriigid, esmajoones aga Ameerika Ühendriigid ja tema NATO liitlased, arendasid Nõukogude Liidus hoolikalt ette valmistatud destruktiivset tegevust läbi mitmesuguste programmide, nagu Phare, Tasis, Sorosi fond, Partnerlus Rahu Nimel, mille tulemusel NSV Liit lagunes seestpoolt ja kaotas oma superriigi positsiooni maailmapoliitikas.

## Viited
Adamsi maakond (Mississippi)

**Adamsi maakond** (*Adams County*) on maakond Ameerika Ühendriikides Mississippi osariigis.

Maakonna halduskeskus on Natchez.

## Ajalugu
Maakond moodustati 1799. aastal.

## Rahvastik
Elanike arv oli 2010. aasta rahvaloenduse järgi 32 297.

Arvestuslik rahvaarvu muutus (1. juuli seisuga):

## Viited
Carrolli maakond (Mississippi)

**Carrolli maakond** (*Carroll County*) on maakond Ameerika Ühendriikides Mississippi osariigis.

Maakonna halduskeskused on Vaiden ja Carrollton.

## Ajalugu
Maakond moodustati 1833. aastal.

## Rahvastik
Elanike arv oli 2010. aasta rahvaloenduse järgi 10 597.

Arvestuslik rahvaarvu muutus (1. juuli seisuga):

## Viited
Lafayette'i maakond (Mississippi)

**Lafayette'i maakond** (*Lafayette County*) on maakond Ameerika Ühendriikides Mississippi osariigis.

Maakonna halduskeskus ja suurim linn on Oxford.

On arvatud, et Lafayette'i maakond oli kirjanik William Faulknerile inspiratsiooniallikaks tema paljude teoste tegevuspaigaks olevale Yoknapatawpha maakonnale.

## Naabermaakonnad
* Marshalli maakond (põhjas)
* Unioni maakond (kirdes)
* Pontotoci maakond (kagus)
* Calhouni maakond (lõunas)
* Yalobusha maakond (edelas)
* Panola maakond (läänes)
* Tate'i maakond (loodes)

## Ajalugu
Maakond moodustati 1836. aastal. Maakond on saanud nime Ameerika iseseisvussõja kindrali Gilbert du Motier de La Fayette'i järgi.

## Rahvastik
Elanike arv oli 2020. aasta rahvaloenduse järgi 55 813 ja 2010. aasta rahvaloenduse järgi 47 351.

Arvestuslik rahvaarvu muutus (1. juuli seisuga):

## Linnad
* Abbeville (2020. aasta seisuga 372 elanikku)
* Oxford (halduskeskus; 25 416 elanikku)
* Taylor (355 elanikku)

## Maanteed
*  U.S. Route 278
*  Mississippi Highway 6
*  Mississippi Highway 7
*  Mississippi Highway 9W
*  Mississippi Highway 30
*  Mississippi Highway 315
*  Mississippi Highway 331
*  Mississippi Highway 334

## Kaitsealad
* Holly Springsi metsakaitseala (osa)

## Viited

## Välislingid
* Maakonna koduleht
Nītaure vald

**Nītaure vald** (läti keeles *Nītaures pagasts*) on vald Lätis Cēsise piirkonnas. Vald piirneb sama piirkonna Zaube, Amata, Skujene ja Līgatne vallaga ning Sigulda piirkonna More ja Mālpilsi vallaga.

Valla pindala on 176 km². 2016. aasta seisuga elas seal 877 inimest. Valla keskus on Nītaure külas, vallavanem on Līvija Ķauķīte.

## Ajalugu

Aastal 1936 oli Nītaure valla pindala 112 km² ja seal elas 1405 inimest. Aastal 1945 moodustati vallas Nītaure ja Lakši külanõukogu, vald likvideeriti aastal 1949.

Aastal 1951 liideti Nītaure külanõukoguga likvideeritav Lakši külanõukogu, aastal 1963 aga Ķēči külanõukogu. Aastal 1977 liideti sellega osa More külanõukogust, osa Nītaure külanõukogust liideti aga Amata, Zaube ja More külanõukoguga. Aastal 1990 muudeti külanõukogu vallaks. Aastatel 2009–2021 kuulus vald Amata piirkonda.

### Muinsusmälestised

Kultuurimälestistest on riikliku kaitse all Asari muinaskalmed, Nītaure ordulinnus ja Nītaure muinaslinnus ehk Vallimägi. Vecsārtēni muinaskalmed ehk Sārta mäed, Mergupji keskaegne kalmistu ehk Kalmemägi või Rootsi mägi ja Annasmuiža muinaskalmed ehk Vaasimägi on regionaalse kaitse all. Kohaliku kaitse all on Ķēči linnamägi. Kultuuriväärtuslikud objektid on veel Näljaoru või Kuradioru linnamägi ja Nītaure mõisa häärber.

## Loodus

Vald asub Vidzeme kõrgustikul. Kõrgeim tipp on Lazdukalns (252 m). Valla tähtsamad jõed on Amata, Līgatne jõgi, Mergupe ja  Zaube jõgi. Looduskaitse all on Birutase tamm, Birutase maja hiidtamm, Pakauši mänd ja Sērbiņi pärn. Lisaks on looduskaitse all veel mitmed nimetud põlispuud.

## Asustus

2011. aastal elas vallas 787 lätlast, 44 venelast, 15 valgevenelast, 3 ukrainlast, 4 poolakat ja 2 leedulast.

Vallas on järgmised külad.

Ülejäänud valla elanikud elasid külade koosseisu mitte kuuluvates taludes.


Nītaures pareizticīgo baznīca - panoramio.jpg|Nītaure õigeusu kirik
Nītaure ordulinnus 4.jpg|Nītaure ordulinnus
Sarkanās armijas brāļu kapi Nītaurē (974 karavīri) WWII, Nītaures pagasts, Amatas novads, Latvia - panoramio (2).jpg|Punaarmee Nītaure vennaskalmistu


## Viited

## Välislingid
Evangeliaar

**Evangeliaar** on raamat, mis sisaldab Piibli nelja evangeeliumi, st Matteuse, Markuse, Luuka ja Johannese evangeeliumi täistekste. Paljud keskaegsed käsikirjalised evangeliaarid kujutavad endast virtuoosse kalligraafiaga, luksuslikult kaunistatud initsiaalide ja miniatuuridega illumineeritud hinnalisi kunstiteoseid.

## Märkimisväärseid illumineeritud evangeliaare
* Ada evangeliaar (u 790/810, Aachen)
* Saint-Martin-des-Champs' evangeliaar (u 790, Aachen)
* Bernwardi evangeliaar (u 1015, Hildesheim)
* Ebo evangeliaar (u 825, Reims või Hautevillers)
* Echternachi  evangeliaar (u 1030/1050, Echternach)
* St. Emmerami codex aureus (u 870, Reims)
* Book of Kells (u 800, Iona)
* Londoni evangeliaar (British Library, Harley 2788, u 800, Aachen)
* Saint Médardi evangeliaar (9. sajand, Aachen)
* Viini kroonimisevangeliaar (u 795, Aachen)
* Lindisfarne'i evangeliaar (u 715, Lindisfarne)
* Otto III evangeliaar (u 1000, Reichenau)
* Lorschi evangeliaar (u 810, Aachen)
* Rabula evangeliaar (586, Zagba, Süüria)
* Codex purpureus Rossanensis (6. sajand, Süüria)
* Saint-Riquier' evangeliaar (u 795, Aachen)
* Speyeri evangeliaar

## Vaata ka
* perikoopide raamat
* sakramentaar
* psalter

## Viited
Natalia Malleus

**Natalia Malleus** (neiupõlvenimi **Natalia Malõševa**; sündinud 23. jaanuaril 1954 Sevastopolis) on Eesti ajakirjanik ja poliitik, ta kuulub aastast 2015 Keskerakonda. Ta oli XIV Riigikogu koosseisu liige.

Ta lõpetas aastal 1971 Tallinna 15. Keskkooli ja aastal 1976 Tallinna Polütehnilise Instituudi ehitusteaduskonna tööstus- ja tsiviilehituse erialal.

Ta töötas aastatel 1976–1977 Ehituse Teadusliku Uurimise Instituudis insenerina. 

Aastatel 1978–2004 töötas ta Eesti Televisioonis: 1978–1997 "Aktuaalse kaamera" diktori ja toimetajana, 1997–2004 venekeelse programmi toimetuse liikme ja saatejuht-toimetajana. Aastatel 2004–2014 oli ta Pervõi Baltiiski Kanali uudistetoimetaja ja saatejuht. 

Aastatel 2015–2016 oli ta Riigikogu Keskerakonna fraktsiooni nõunik, aastatel 2016–2019 oli ta Eesti Vabariigi peaministri nõunik.

Ta kandideeris 2025. aasta kohaliku omavalitsuse volikogude valimistel Kesklinna linnaosas, kogus 189 häält ning ei osutunud valituks.

## Isiklikku
Natalia Malleus on perekonnaseisult lesk, ta on kahe poja ema.

## Viited
Loodeülikool

**Loodeülikool** on mitme ülikooli nimi või nimeosa:
*Loodeülikool (Hiina)
*Loodeülikool (LAV)
*Northwestern University, USAs
Musashino kunstiülikool

**Musashino Kunstiülikool** (jaapani keeles 武蔵野美術大学, Musashino Bijutsu Daigaku) on ülikool Jaapanis Tōkyōs.

Ülikool asutati 1962.

## Viited

## Välislingid
*Koduleht
Oleksandr Sõrskõi

**Oleksandr Sõrskõi** (ukraina keeles *Олександр Станіславович Сирський*; sündinud 26. juulil 1965 Vladimiri oblastis) on Ukraina sõjaväelane, auastmelt kindral, alates 8. veebruarist 2024 Ukraina relvajõudude ülemjuhataja.

## Sõjaväeteenistus
 
Sõrskõi lõpetas Moskva kõrgema üldvägede juhtivkoosseisu kooli 1986. aastal ning teenis seejärel Ukraina NSV-s. Ta oli 6. maist 5. augustini 2019 Ühendjõudude operatsioonis osalevate väeüksuste ülem ning alates 5. augustist 2019 kuni 11. veebruarini 2024 Ukraina maaväe ülem. 

8. veebruaril 2024 nimetas president Volodõmõr Zelenskõi ta Ukraina relvajõudude ülemjuhatajaks, ta vahetas välja seni seda ametit pidanud Valeri Zalužnõi.

## Reputatsioon
Sõrskõi maine on vastuoluline. Teda on kirjeldatud kui inimest, kes on valmis astuma võitlusse, mõtlemata eelnevalt võimalikele inimeste ja tehnika kaotustele. Nii on tema kohta kasutatud ka hüüdnimesid "Kindral 200" ja "Lihunik". Suure tõenäosusega on nende "hüüdnimede" taga siiski vaid Vene luure mõjutustegevus.

Ukraina Desinformatsiooni vastu võitlemise keskus on tähelepanu juhtinud, et Sõrskõi tausta, eriti tema Venemaa päritolu ja seal elavaid sugulasi püüab ära kasutada Vene propaganda, üritades teda kujutada "nõukogude" ja "vene" inimesena. Keskus rõhutas oma kommentaaris, et Sõrskõi oli pikka aega osa Zalužnõi meeskonnast; ta juhtis edukalt mitmeid operatsioone, sealhulgas Kiievi ja Harkivi oblasti vabastamist; lisaks on Sõrskõi meeskonda kaasatud mitmed noored komandörid, mis on vajalik eeldus armee uuenemiseks.

## Autasud
* 2015 – Bohdan Hmelnõtskõi ordeni III järk
*  2022 – Ukraina kangelane
* 2022 – Bohdan Hmelnõtskõi ordeni II järk 
* 2022 – Sõjaliste Teenete Rist
* 2022 – Bohdan Hmelnõtskõi ordeni I järk

## Auastmed
* 2009 kindralmajor 
* 2016 kindralleitnant
* 2020 kindralpolkovnik
* 2024 kindral

## Viited

## Välislingid
*Зеленский уволил командующего ООС Сырского и назначил на эту должность Кравченко - LB.ua, 05.08.2019
Kansas (ansambel)

**Kansas** on 1970. aastate alguses loodud Ameerika Ühendriikide progressiivse roki ansambel, mis on tuntud hittlugudega "Carry On Wayward Son" ja "Dust in the Wind". Nende 1976. aasta albumit "Leftoverture" on Ameerika Ühendriikides müüdud üle 4 miljoni eksemplari ehk mitmekordse plaatinaalbumi määra.

Ansambli juhtfiguur on olnud laulja Steve Walsh ning enamiku laulude autor on kitarrist ja klahvpillimängija Kerry Livgren.

## Stuudioalbumid
* Kansas (1974)
* Song for America (1975)
* Masque (1975)
* Leftoverture (1976)
* Point of Know Return (1977)
* Two for the Show (1978)
* Monolith (1979)
* Audio-Visions (1980)
* Vinyl Confessions (1982)
* Drastic Measures (1983)
* Power (1986)
* In the Spirit of Things (1988)
* Freaks of Nature (1995)
* Always Never the Same (1998)
* Somewhere to Elsewhere (2000)
* The Prelude Implicit (2016)
* The Absence of Presence (2020)

## Viited
Õngejada

**Õngejada** (ka **ridaõng** või **jadaõng**) on lubatud õngpüünis, mille pika selgnööri külge kinnitatakse lühemate nööride ehk lipsude abil kindla vahemaa tagant rohkesti õngekonkse. Kalapüügieeskiri määratleb õngejada tänapäeval õngpüünisena, millel on kuni 100 konksu.

## Ajaloost
Õngejada on ammustest aegadest kasutusel Euroopa randadel ja suurtel järvedel. Peipsi järve läänerannikul kasutati ridaõngi Vene kalurite eeskujul juba 19. sajandi algaastail. Mererandadel, eriti Pärnu lahel kasutati neid laialdasemalt alates 19. sajandi keskosast. Töönduslik kalapüük sel viisil lõpetati 20. sajandi keskel.

## Ehitus
Õngejadal kinnitati selgnööri külge (merel selise külge) ühe- kuni kolmemeetriste vahedega peente, umbes 1&nbsp;m pikkuste nööride otsa kuni 500 õngekonksu. Kümned ridaõnged ühendati mitme kilomeetri pikkuseks jadaks, mille otsad ankurdati ning tähistati veepinnal ujuva kupuga. Sellise ehitusega jada sobib väheliikuva põhjase eluviisiga kalade (näiteks angerjas) püüdmiseks.

Konksude arv, lipsude pikkus ja vahekaugus pealiinil sõltub püütavast liigist ja õngejada käitlemise mehhaniseerituse tasemest. Olenevalt püünise tüübist lisanduvad detailide hulka ujukid ja raskused, mis hoiavad püünise vajalikus veekihis, tähistuspoid ning ankrud. Püügile asetatud püüniseid tähistatakse selleks, et anda veeliiklejatele teada püüniste asukoht ja ka ise neid kergemini leida. Selgnööri katketugevus võib olla võrdne või ületada suurima oodatud saagikala kümnekordse kaalu, kusjuures väga sügavale asetatud jadadel tuleb arvestada kogu põhjast poordini paikneva saagi kaaluga. Materjal valitakse võimalikult vähese venivusega, keerdumise vältimiseks eelistatakse punutud nööri.

## Liigitamine
Õngejadad liigitatakse veekihis paiknemise järgi järgmiselt: põhjaõngejada, põhjalähedane õngejada, pelaagiline õngejada, pinnajada.

Ankurduse järgi liigitatakse õngejadad järgmiselt: triivõngejada ehk ankurdamata õngejada, mail ehk ankurdatud õngejada.

## Vaata ka
*käsiõng 
*lihtkäsiõng
*lendõng
*lant 
*põhjaõng
*räimeõng 
*sikuti
*und 
*vedel

## Viited

## Välislingid
*Õngejada
*Kalapüügieeskiri